A leyenda diz que os soldatos de l'exercito polaco d'os Habsburgo, que luitaban ta liberar Viena d'o segundo setio turco en 1683, troboron bells sacos con uns granos rarizos que en primeras pensaban que yeran comida ta camellos y quisioron cremar-los. O rei polaco Jan III Sobieski dió os sacos a un d'os oficials d'o suyo exercito dito Jerzy Franciszek Kulczycki, qui establió o primer café en a ciudat. Dimpués d'un primer periodo d'experimentación, adhibió zucre y leit, naixiendo asinas a tradición d'o café vienés. Ista fita se remera y reconoixe encara en muitos cafés mudernos d'a ciudat de Viena penchando una foto de Kulczycki en a finestra. D'atra man se diz que Kulczycki, que heba pasato dos anyos preso en mans d'os otomans, conoixeba prou bien lo que yera o café y por ixo convenció a os suyos superiors ta quedar-se con os grans de café que ells consideraban que no teneban guaire valor.